**XIV. ಬೆಳೆ ವಿಮೆ ಯೋಜನೆ ಲೆಕ್ಕ ಶೀರ್ಷಿಕೆ :2401-00-110-0-07**

**ಕರ್ನಾಟಕ ರೈತ ಸುರಕ್ಷಾ ಪ್ರಧಾನ ಮಂತ್ರಿ ಫಸಲ್ ಬಿಮಾ ಯೋಜನೆ**

**ಉದ್ದೇಶ:**

**ಅ. ಪ್ರಕೃತಿ ವಿಕೋಪಗಳಿಂದ ಯಾವುದೇ ಅಧಿಸೂಚಿತ ಬೆಳೆ ವಿಫಲವಾದ ಪಕ್ಷದಲ್ಲಿ** **ರೈತರಿಗೆ ವಿಮಾ ರಕ್ಷಣೆ ಮತ್ತು ಆರ್ಥಿಕ ಬೆಂಬಲ ಒದಗಿಸುವುದು.**

**ಆ. ವಿಪತ್ತೊದಗಿದ ವರ್ಷಗಳಲ್ಲಿ ಕೃಷಿ ಆದಾಯ ಸ್ಧಿರವಾಗಿರುವಂತೆ ಮಾಡಲು ನೆರವಾಗುವುದು.**

**ಇ. ಸ್ಥಳೀಯ ಪ್ರಕೃತಿ ವಿಕೋಪಗಳಾದ ಅಲಿಕಲ್ಲು ಮಳೆ, ಭೂ ಕುಸಿತ, ಬೆಳೆ ಮುಳುಗಡೆ,** ಮೇಘಸ್ಪೋಟ ಮತ್ತು ಗುಡುಗು-ಮಿಂಚುಗಳಿಂದಾಗುವ ಬೆಂಕಿ ಅವಘಡ**ದಿಂದ ಉಂಟಾಗುವ ನಷ್ಠವನ್ನು ವೈಯುಕ್ತಿಕವಾಗಿ ನಿರ್ಧರಿಸಿ ಬೆಳೆವಿಮಾ ನಷ್ಟ ಪರಿಹಾರವನ್ನು ಇತ್ಯರ್ಥಪಡಿಸಿ ರೈತರನ್ನು ರಕ್ಷಿಸುವುದು.**

**ಕೇಂದ್ರ ಸರ್ಕಾರದ ಮಾರ್ಗಸೂಚಿ ಪ್ರಕಾರ 2016-17ನೇ ಸಾಲಿನಿಂದ ಕರ್ನಾಟಕ ರೈತ ಸುರಕ್ಷಾ ಪ್ರಧಾನ ಮಂತ್ರಿ ಫಸಲ್ ಬಿಮಾ ಯೋಜನೆಯನ್ನು ಅನುಷ್ಠಾನಗೊಳಿಸಲಾಗುತ್ತಿದೆ. ಸದರಿ ಯೋಜನೆಯು ಕ್ಷೇತ್ರಾಧಾರಿತ ಮತ್ತು ಇಳುವರಿ ಆಧಾರಿತ ಯೋಜನೆಯಾಗಿರುತ್ತದೆ.   
2020-21 ನೇ ಸಾಲಿನ ಮುಂಗಾರು ಹಂಗಾಮಿನಿಂದ ಕೆಲವೊಂದು ಮಾರ್ಪಾಡುಗಳೊಂದಿಗೆ Revamped Pradan Mantri Fasal Bima Yojane ಯನ್ನು ಅನುಷ್ಠಾನಗೊಳಿಸಲಾಗುತ್ತಿದೆ.**

**2022 ರ ಮುಂಗಾರು ಹಂಗಾಮಿನಲ್ಲಿ ಅಧಿಸೂಚಿಸಲಾಗುವ ಬೆಳೆಗಳ ವಿವರ**

|  |  |  |  |
| --- | --- | --- | --- |
| **ಕ್ರ. ಸಂ** | **ಬೆಳೆಗಳು** | **ಕ್ರ. ಸಂ** | **ಬೆಳೆಗಳು** |
| 1 | ಭತ್ತ (ನೀರಾವರಿ) | 19 | ಸೋಯಾ ಅವರೆ (ಮಳೆ ಆಶ್ರಿತ) |
| 2 | ಭತ್ತ (ಮಳೆ ಆಶ್ರಿತ) | 20 | ಎಳ್ಳು (ಮಳೆ ಆಶ್ರಿತ) |
| 3 | ಮುಸುಕಿನ ಜೋಳ (ನೀರಾವರಿ) | 21 | ಸೂರ್ಯಕಾಂತಿ (ನೀರಾವರಿ) |
| 4 | ಮುಸುಕಿನಜೋಳ(ಮಳೆ ಆಶ್ರಿತ) | 22 | ಸೂರ್ಯಕಾಂತಿ (ಮಳೆ ಆಶ್ರಿತ) |
| 5 | ಜೋಳ (ನೀರಾವರಿ) | 23 | ನೆಲಗಡಲೆ (ಶೇಂಗಾ) (ನೀರಾವರಿ) |
| 6 | ಜೋಳ (ಮಳೆ ಆಶ್ರಿತ) | 24 | ನೆಲಗಡಲೆ (ಶೇಂಗಾ) (ಮಳೆ ಆಶ್ರಿತ) |
| 7 | ರಾಗಿ (ನೀರಾವರಿ) | 25 | ಹತ್ತಿ (ನೀರಾವರಿ) |
| 8 | ರಾಗಿ (ಮಳೆ ಆಶ್ರಿತ) | 26 | ಹತ್ತಿ (ಮಳೆ ಆಶ್ರಿತ) |
| 9 | ಸಜ್ಜೆ (ನೀರಾವರಿ) | 27 | ಅಲಸಂದೆ (ಮಳೆ ಆಶ್ರಿತ) |
| 10 | ಸಜ್ಜೆ (ಮಳೆ ಆಶ್ರಿತ) | 28 | ಆಲೂಗಡ್ಡೆ (ನೀರಾವರಿ) |
| 11 | ನವಣೆ (ಮಳೆ ಆಶ್ರಿತ) | 29 | ಆಲೂಗಡ್ಡೆ (ಮಳೆ ಆಶ್ರಿತ) |
| 12 | ಸಾವೆ (ಮಳೆ ಆಶ್ರಿತ) | 30 | ಈರುಳ್ಳಿ (ನೀರಾವರಿ) |
| 13 | ಉದ್ದು (ಮಳೆ ಆಶ್ರಿತ) | 31 | ಈರುಳ್ಳಿ (ಮಳೆ ಆಶ್ರಿತ) |
| 14 | ತೊಗರಿ (ನೀರಾವರಿ) | 32 | ಕೆಂಪು ಮೆಣಸಿನಕಾಯಿ (ನೀರಾವರಿ) |
| 15 | ತೊಗರಿ (ಮಳೆ ಆಶ್ರಿತ) | 33 | ಕೆಂಪು ಮೆಣಸಿನಕಾಯಿ(ಮಳೆ ಆಶ್ರಿತ) |
| 16 | ಹೆಸರು (ಮಳೆ ಆಶ್ರಿತ) | 34 | ಟೊಮ್ಯೊಟೋ |
| 17 | ಹುರುಳಿ (ಮಳೆ ಆಶ್ರಿತ) | 35 | ಎಲೆಕೋಸು (ನೀರಾವರಿ) |
| 18 | ಸೋಯಾ ಅವರೆ (ನೀರಾವರಿ) | 36 | ಅರಿಶಿಣ (ನೀರಾವರಿ) |

**2022-23 ರ ಹಿಂಗಾರು ಹಂಗಾಮಿನಲ್ಲಿ ಅಧಿಸೂಚಿಸಲಾಗುವ ಬೆಳೆಗಳ ವಿವರ**

|  |  |  |  |
| --- | --- | --- | --- |
| **ಕ್ರ. ಸಂ** | **ಬೆಳೆಗಳು** | **ಕ್ರ. ಸಂ** | **ಬೆಳೆಗಳು** |
| 1 | ಭತ್ತ (ನೀರಾವರಿ) | 12 | ಉದ್ದು (ಮಳೆ ಆಶ್ರಿತ) |
| 2 | ಜೋಳ (ನೀರಾವರಿ) | 13 | ಹುರುಳಿ (ಮಳೆ ಆಶ್ರಿತ) |
| 3 | ಜೋಳ (ಮಳೆ ಆಶ್ರಿತ) | 14 | ಹೆಸರು (ಮಳೆ ಆಶ್ರಿತ) |
| 4 | ರಾಗಿ (ನೀರಾವರಿ) | 15 | ಅಗಸೆ (ಮಳೆ ಆಶ್ರಿತ) |
| 5 | ರಾಗಿ (ಮಳೆ ಆಶ್ರಿತ) | 16 | ಸೂರ್ಯಕಾಂತಿ (ನೀರಾವರಿ) |
| 6 | ಮುಸುಕಿನಜೋಳ (ನೀರಾವರಿ) | 17 | ಸೂರ್ಯಕಾಂತಿ (ಮಳೆ ಆಶ್ರಿತ) |
| 7 | ಮುಸುಕಿನಜೋಳ(ಮಳೆ ಆಶ್ರಿತ) | 18 | ನೆಲಗಡಲೆ (ಶೇಂಗಾ) (ಮಳೆ ಆಶ್ರಿತ) |
| 8 | ಗೋಧಿ (ನೀರಾವರಿ) | 19 | ಕುಸುಮೆ (ಮಳೆ ಆಶ್ರಿತ) |
| 9 | ಗೋಧಿ (ಮಳೆ ಆಶ್ರಿತ) | 20 | ಈರುಳ್ಳಿ (ನೀರಾವರಿ) |
| 10 | ಕಡಲೆ (ನೀರಾವರಿ) | 21 | ಆಲೂಗಡ್ಡೆ (ನೀರಾವರಿ) |
| 11 | ಕಡಲೆ (ಮಳೆ ಆಶ್ರಿತ) | 22 | ಟೊಮ್ಯೊಟೋ |

**2022-23 ರ ಬೇಸಿಗೆ ಹಂಗಾಮಿನಲ್ಲಿ ಅಧಿಸೂಚಿಸಲಾಗುವ ಬೆಳೆಗಳ ವಿವರ:**

|  |  |  |  |
| --- | --- | --- | --- |
| **ಕ್ರ. ಸಂ** | **ಬೆಳೆಗಳು** | **ಕ್ರ. ಸಂ** | **ಬೆಳೆಗಳು** |
| 1 | ಭತ್ತ (ನೀರಾವರಿ) | 4 | ಸೂರ್ಯಕಾಂತಿ (ನೀರಾವರಿ) |
| 2 | ರಾಗಿ (ನೀರಾವರಿ) | 5 | ಈರುಳ್ಳಿ (ನೀರಾವರಿ) |
| 3 | ನೆಲಗಡಲೆ (ಶೇಂಗಾ) (ನೀರಾವರಿ) | 6 | ಟೊಮ್ಯೊಟೋ |

**ಈ ಯೋಜನೆಯ ಮುಖ್ಯ ಅಂಶಗಳು ಈ ಕೆಳಕಂಡಂತಿವೆ :**

**1. ಈ ಯೋಜನೆಯಡಿ ರೈತರು ಪಾವತಿಸುವ ವಿಮಾ ಕಂತಿನ ದರಗಳು ಈ ಕೆಳಕಂಡಂತಿವೆ.**

ಅ) ಆಹಾರ ಮತ್ತು ಎಣ್ಣೆಕಾಳು ಬೆಳೆಗಳಿಗೆ: ಮುಂಗಾರು - ಶೇ. 2.00 ಹಿಂಗಾರು- ಶೇ. 1.5

ಆ) ವಾರ್ಷಿಕ ವಾಣಿಜ್ಯ ಮತ್ತು ತೋಟಗಾರಿಕಾ ಬೆಳೆಗಳಿಗೆ: ಶೇ. 5.00

ಇ) ವಿಮಾ ಕಂತಿನ ರಿಯಾಯಿತಿಯಲ್ಲಿ Revamped PMFBY ಯೋಜನೆಯಡಿ ಒಟ್ಟು ಪ್ರೀಮಿಯಂ ಮೊತ್ತದಲ್ಲಿ ರೈತರ ವಂತಿಗೆ ಹೊರತು ಪಡಿಸಿದ ನಂತರ ಉಳಿದ ವಿಮಾ ಕಂತಿನ ರಿಯಾಯಿತಿಯನ್ನು, ರಾಜ್ಯ ಮತ್ತು ಕೇಂದ್ರ ಸರ್ಕಾರವು 50:50 ಅನುಪಾತದಲ್ಲಿ ಸಮವಾಗಿ ಭರಿಸುತ್ತದೆ. ಆದರೆ, ಕೇಂದ್ರ ಸರ್ಕಾರವು Premium Capping ನಿಗಧಿಪಡಿಸಿದ್ದು, ನೀರಾವರಿ ಪ್ರದೇಶಗಳಲ್ಲಿನ ಬೆಳೆಗಳಿಗೆ ವಿಮಾ ಕಂತಿನ ಶೇ.25 ರವರೆಗೆ ಹಾಗು ಮಳೆಯಾಶ್ರಿತ ಪ್ರದೇಶಗಳಲ್ಲಿನ ಬೆಳೆಗಳಿಗೆ ವಿಮಾ ಕಂತಿನ ಶೇ. 30 ರವರೆಗೆ ಕೇಂದ್ರ ಸರ್ಕಾರವು ಭರಿಸುತ್ತದೆ. ವಿಮಾ ಕಂತಿನ ಉಳಿದ ಮೊತ್ತವನ್ನು ರಾಜ್ಯ ಸರ್ಕಾರವು ಭರಿಸಬೇಕಾಗಿರುತ್ತದೆ.

**2**. ಈ ಯೋಜನೆಯಡಿ 2022-23 ರ ಮುಂಗಾರು, ಹಿಂಗಾರು ಮತ್ತು ಬೇಸಿಗೆ ಹಂಗಾಮಿನಲ್ಲಿ ತಾಲ್ಲೂಕುವಾರು ಕೆಲವು ಮುಖ್ಯ ಬೆಳೆಗಳನ್ನು ಗ್ರಾಮ ಪಂಚಾಯತಿ ಮಟ್ಟಕ್ಕೆ ಹಾಗೂ ಇತರೆ ಬೆಳೆಗಳನ್ನು ಹೋಬಳಿ ಮಟ್ಟಕ್ಕೆ ಅಧಿಸೂಚಿಸಲಾಗುವುದು.

3. ಎಲ್ಲಾ ಹಂಗಾಮುಗಳಲ್ಲಿ ವಿವಿಧ ವಿಮಾ ಘಟಕಗಳಲ್ಲಿ ಅಧಿಸೂಚಿಸಲಾದ ಬೆಳೆಗಳಿಗೆ ಇಚ್ಚೆಯುಳ್ಳ ಬೆಳೆ ಸಾಲ ಪಡೆದ/ಪಡೆಯದ ರೈತರು ಈ ಯೋಜನೆಯಡಿ ಭಾಗವಹಿಸಬಹುದು. ಬೆಳೆ ಸಾಲ ಪಡೆಯದ ರೈತರು ಅರ್ಜಿಯೊಂದಿಗೆ ಭೂಮಿ ಹೊಂದಿರುವುದಕ್ಕೆ ದಾಖಲೆಗಳಾದ ಪಹಣಿ/ ಬ್ಯಾಂಕ್ ಖಾತೆ ಪುಸ್ತಕ ಮತ್ತು ಆಧಾರ್ ಸಂಖ್ಯೆಯನ್ನು ನೀಡಿ ಯೋಜನೆಯಡಿ ನೋಂದಾಯಿಸುವುದು.

4. Revamped PMFBY ಯೋಜನೆಯ ಮಾರ್ಗಸೂಚಿಯನ್ವಯ ಬೆಳೆಸಾಲ ಪಡೆದ ಹಾಗೂ ಬೆಳೆ ಸಾಲ ಪಡೆಯದ ರೈತರು ಬೆಳೆ ವಿಮೆಯಡಿ ಒಳಪಡುವುದು ಐಚ್ಛಿಕವಾಗಿರುತ್ತದೆ. ಬೆಳೆ ಸಾಲ ಪಡೆದ ರೈತರು ಈ ಯೋಜನೆಯಲ್ಲಿ ಭಾಗವಹಿಸಲು ಇಚ್ಛೆಯಿಲ್ಲದಿದ್ದಲ್ಲಿ, ಈ ಕುರಿತು ಬ್ಯಾಂಕಿನ ವ್ಯವಸ್ಥಾಪಕರಿಗೆ ಬೆಳೆ ನೊಂದಣಿ ಅಂತಿಮ ದಿನಾಂಕಕ್ಕಿಂತ 7 ದಿನಗಳು ಮುಂಚಿತವಾಗಿ ಲಿಖಿತವಾಗಿ ಮುಚ್ಚಳಿಕೆ ಪತ್ರವನ್ನು ನೀಡಿದ್ದಲ್ಲಿ, ಅಂತಹ ರೈತರನ್ನು ಬೆಳೆ ವಿಮೆ ಯೋಜನೆಯಿಂದ ಕೈಬಿಡಲಾಗುವುದು.

5. ರೈತರು ಯೋಜನೆಯಡಿ ಪಾಲ್ಗೊಳ್ಳಲು ಕೊನೆಯ ದಿನಾಂಕವು ಜಿಲ್ಲಾವಾರು, ಬೆಳೆವಾರು ಬೇರೆಯಾಗಿರುತ್ತದೆ. ಈ ಮಾಹಿತಿಯನ್ನು ರೈತರು ರೈತ ಸಂಪರ್ಕ ಕೇಂದ್ರಗಳಲ್ಲಿ ಹಾಗೂ ಸಂರಕ್ಷಣೆ ಪೋರ್ಟಲ್ ಮೂಲಕ ಪಡೆದುಕೊಳ್ಳಬಹುದು.

6. ಮಾರ್ಗಸೂಚಿಯನುಸಾರ ಹೋಬಳಿ/ಗ್ರಾಮ ಪಂಚಾಯತಿ ಮಟ್ಟದಲ್ಲಿ ಆರ್ಥಿಕ ಮತ್ತು ಸಾಂಖ್ಯಿಕ ಇಲಾಖೆಯವರು ನೀಡುವ ಬೆಳೆ ಕಟಾವು ಪ್ರಯೋಗಗಳಿಂದ ಬಂದಂತಹ ವಾಸ್ತವಿಕ ಇಳುವರಿಯು ನಿಗಧಿಪಡಿಸಲಾದ ಪ್ರಾರಂಭಿಕ ಇಳುವರಿಗಿಂತ ಕಡಿಮೆ ಇದ್ದರೆ, ಇಳುವರಿಯ ಕೊರತೆಗನುಗುಣವಾಗಿ ಹೋಬಳಿ/ಗ್ರಾಮ ಪಂಚಾಯತಿ ವಿಮಾ ಘಟಕದಲ್ಲಿ ಬೆಳೆ ವಿಮೆ ಮಾಡಿದ ಎಲ್ಲಾ ರೈತರು ಬೆಳೆ ವಿಮಾ ನಷ್ಟ ಪಡೆಯಲು ಅರ್ಹರಾಗುತ್ತಾರೆ.

ಬೆಳೆ ವಿಮಾ ನಷ್ಟ ಪರಿಹಾರವನ್ನು ಈ ಕೆಳಕಂಡಂತೆ ಲೆಕ್ಕಹಾಕಲಾಗುವುದು.

**ಬೆಳೆವಿಮಾ ನಷ್ಟ ಪರಿಹಾರ=(ಪ್ರಾರಂಭಿಕ ಇಳುವರಿ- ವಾಸ್ತವಿಕ ಇಳುವರಿ )Xವಿಮಾ ಮೊತ್ತ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ಪ್ರಾರಂಭಿಕ ಇಳುವರಿ**

**ಅ) ವಾಸ್ತವಿಕ ಇಳುವರಿ** : ಪ್ರತಿ ಹಂಗಾಮಿನಲ್ಲಿ ಪ್ರತಿ ಬೆಳೆಗೆ ಗ್ರಾಮ ಪಂಚಾಯತಿ ಮಟ್ಟದಲ್ಲಿ 4 (ನೆಲಗಡಲೆ ಬೆಳೆಗೆ-8) ಹಾಗೂ ಹೋಬಳಿ ಮಟ್ಟದಲ್ಲಿ 10 ಬೆಳೆ ಕಟಾವು ಪ್ರಯೋಗಗಳಿಂದ ಬಂದಂತಹ ಸರಾಸರಿ ಇಳುವರಿ.

**ಆ) ಪ್ರಾರಂಭಿಕ ಇಳುವರಿ(Threshold Yield)** : ಕಳೆದ ಐತಿಹಾಸಿಕ ಏಳು ವರ್ಷಗಳಲ್ಲಿ ಉತ್ತಮ ಐದು ವರ್ಷಗಳ ಸರಾಸರಿ ಇಳುವರಿಯನ್ನು ಪರಿಗಣಿಸಲಾಗುತ್ತದೆ. ಈ ಸರಾಸರಿ ಇಳುವರಿಯನ್ನು ಇಳುವರಿ ನಷ್ಟದ ಮಟ್ಟದಿಂದ (Indemnity level) ಗುಣಿಸಿದಾಗ ಪ್ರಾರಂಭಿಕ ಇಳುವರಿಯು ಬರುತ್ತದೆ.

**ಇ) ಇಂಡೆಮ್ನಿಟಿ ಮಟ್ಟ:** ರಾಜ್ಯದಲ್ಲಿ ಇಂಡೆಮ್ನಿಟಿ ಮಟ್ಟವು ಎಲ್ಲಾ ನೀರಾವರಿ ಬೆಳೆಗಳಿಗೆ ಶೇ.90 ಹಾಗೂ ಎಲ್ಲಾ ಮಳೆ ಆಶ್ರಿತ ಬೆಳೆಗಳಿಗೆ ಶೇ.80 ನಿಗಧಿಪಡಿಸಲಾಗಿರುತ್ತದೆ.

**ಈ)ವಿಮಾ ಮೊತ್ತ** : ಬೆಳೆ ಸಾಲ ಪಡೆಯುವ ಮತ್ತು ಬೆಳೆ ಸಾಲ ಪಡೆಯದ ರೈತರಿಗೆ

ವಿಮಾ ಮೊತ್ತವು ಬೆಳೆವಾರು ಬೆಳೆ ಸಾಲದ ಪ್ರಮಾಣದ (Scale of Finance) ಆಧಾರದ ಮೇಲೆ ನಿರ್ಧರಿಸಲಾಗುತ್ತದೆ.

**ಕರ್ನಾಟಕ ರೈತ ಸುರಕ್ಷಾ ಪ್ರಧಾನ ಮಂತ್ರಿ ಫಸಲ್ ಬಿಮಾ ಯೋಜನೆಯಡಿ ಪ್ರಕೃತಿ ವಿಕೋಪ ಆದಲ್ಲಿ ಪರಿಹಾರವನ್ನು ಒದಗಿಸಲು ಕೇಂದ್ರ ಸರ್ಕಾರದ Revamped PMFBY ಮಾರ್ಗಸೂಚಿಯಲ್ಲಿ ಈ ಕೆಳಕಂಡಂತೆ ಅವಕಾಶಗಳಿರುತ್ತವೆ.**

**1. Prevented sowing/Planting Risk**

* PMFBY Revamped Operational Guidelines Para no. 21.3 ರ ಮಾರ್ಗಸೂಚಿಯಂತೆ ಮಳೆ ಅಭಾವ ಅಥವಾ ಇತರೆ ಪ್ರತಿಕೂಲ ಹವಾಮಾನ ಪರಿಸ್ಥಿತಿಗಳಿಂದ ಅಧಿಸೂಚಿತ ವಿಮಾ ಘಟಕದಲ್ಲಿ ಶೇಕಡಾ 75ಕ್ಕಿಂತ ಹೆಚ್ಚಿನ ಕ್ಷೇತ್ರದಲ್ಲಿ ಬಿತ್ತನೆ ವಿಫಲಗೊಂಡಲ್ಲಿ (Prevented sowing/Planting Risk) ವಿಮಾ ಮೊತ್ತದ ಗರಿಷ್ಟ ಶೇಕಡಾ 25 ರಷ್ಟು ಪರಿಹಾರವನ್ನು ವಿಮಾ ಸಂಸ್ಧೆಯು ವಿಮೆ ಮಾಡಿಸಿದ ರೈತರಿಗೆ ಇತ್ಯರ್ಥಪಡಿಸಿ ಮುಂದಿನ ಅವಧಿಗೆ ವಿಮೆಯನ್ನು ರದ್ದುಪಡಿಸಲಾಗುವುದು.
* ಈ ಸಂಬಂಧ ಬಿತ್ತನೆ ಕ್ಷೇತ್ರದ ವರದಿಯನ್ನು ಘೋಷಿಸಲು ಜಿಲ್ಲೆಗಳ ಜಿಲ್ಲಾಧಿಕಾರಿಯವರನ್ನು ನೋಡಲ್ ಅಧಿಕಾರಿಗಳನ್ನಾಗಿ ನೇಮಿಸಲಾಗಿದೆ. ವಿಮಾ ಸಂಸ್ಥೆಯ ಪ್ರತಿನಿಧಿಗಳು ಹಾಗು ಇಲಾಖಾ ಅಧಿಕಾರಿಗಳು ಸೇರಿದಂತೆ ಮಾರ್ಗಸೂಚಿಯನ್ವಯ ಜಂಟಿ ಸಮೀಕ್ಷೆಯನ್ನು ಕೈಗೊಂಡು ವರದಿಯನ್ನು ಜಿಲ್ಲಾಧಿಕಾರಿಗಳ ಅನುಮೋದನೆಯೊಂದಿಗೆ Prevented sowing Invoke ಮಾಡುವ ಕೊನೆಯ ದಿನಾಂಕದ 7 ದಿನಗಳು ಮುಂಚಿತವಾಗಿ ಕೃಷಿ ಇಲಾಖೆ ಕೇಂದ್ರ ಕಚೇರಿಗೆ ನಿಗದಿತ ನಮೂನೆಯಲ್ಲಿ(ಅನುಬಂಧ-1) ಸಲ್ಲಿಸತಕ್ಕದ್ದು.
* Prevented sowing/Planting Risk ನ್ನು ಬೆಳೆ ವಿಮೆ ಘಟಕವಾರು ಅಧಿಸೂಚಿಸಿ Invoke ಮಾಡಿದ ನಂತರ ಒಂದು ತಿಂಗಳೊಳಗೆ ವಿಮಾ ಸಂಸ್ಧೆಯು ವಿಮೆ ಮಾಡಿಸಿದ ರೈತರಿಗೆ ಮೇಲಿನಂತೆ ಬೆಳೆ ವಿಮಾ ನಷ್ಟ ಪರಿಹಾರವನ್ನು ಇತ್ಯರ್ಥಪಡಿಸಲಾಗುವುದು.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ಅನುಬಂಧ-1**  **Reporting format for KRS-PMFBY Prevented sowing risk**  **Year: \_\_\_\_\_\_\_\_. Season:\_\_\_\_\_\_\_\_** | | | | | | | | | | | | | | | | | | | |
| **District** | **Taluk** | | **Grama Panchayath** | | **Hobli name** | | **Crops** | | **Irriga ted/ Rainfed** | **Normal Area (Ha)** | | **Area Sown (Ha)** | | **Un Sown Area (Ha)** | | **Germi nation affected Area (Ha)** | **Total affected area (Column 9+10)** | **% Area affected (= Column11/ Column7 \*100)** | **Remarks** |
| **1** | **2** | | **3** | | **4** | | **5** | | **6** | **7** | | **8** | | **9** | | **10** | **11** | **12** | **13** |
|  |  | |  | |  | |  | |  |  | |  | |  | |  |  |  |  |
|  |  | |  | |  | |  | |  |  | |  | |  | |  |  |  |  |
|  | |  | |  | |  | |  |  | |  | |  | |  |  |  |  |  |

Joint Director of Agriculture Insurance Company representative Deputy Commissioner\_\_\_\_\_\_\_\_\_ District

&Chairman District Level

Joint Committee

* 1. **On Account payment due to Mid Season Adversity**
* ಅಧಿಸೂಚಿತ ಘಟಕದಲ್ಲಿ ಸಂಭವಿಸುವ ಹವಾಮಾನ ವೈಪರಿತ್ಯಗಳಾದ ಹೆಚ್ಚಿನ ಮಳೆ, ನೆರೆ / ಪ್ರವಾಹಗಳಿಂದ ಬೆಳೆ ಮುಳುಗಡೆ, ದೀರ್ಘಕಾಲದ ತೇವಾಂಶ ಕೊರತೆ (Prolonged dry spell), ತೀವ್ರ ಬರಗಾಲ ಮುಂತಾದವುಗಳಿಂದ ಯಾವುದೇ ಅಧಿಸೂಚಿತ ವಿಮಾ ಘಟಕದಲ್ಲಿ ಬಿತ್ತನೆಯಾದ ನಂತರ ಕಟಾವಿಗೆ 15 ದಿನಗಳಿಗಿಂತ ಮೊದಲು ಬೆಳೆ ಹಾನಿಯಾಗಿದ್ದಲ್ಲಿ, ನಿರೀಕ್ಷಿತ ಇಳುವರಿಯು ಪ್ರಾರಂಭಿಕ ಇಳುವರಿಯ ಶೇಕಡಾ 50 ಕ್ಕಿಂತ ಕಡಿಮೆ ಇದ್ದರೆ, ವಿಮೆ ಮಾಡಿಸಿದ ರೈತರಿಗೆ ಅಂದಾಜು ಮಾಡಲಾದ ಬೆಳೆ ವಿಮಾ ನಷ್ಟ ಪರಿಹಾರದಲ್ಲಿ ಶೇಕಡಾ 25 ರಷ್ಟು ಹಣವನ್ನು ಮುಂಚಿತವಾಗಿ ವಿಮಾ ಸಂಸ್ಧೆಯು ನೀಡುವುದು.
* ಈ ಬಗ್ಗೆ ವರದಿಯನ್ನು ನೀಡಲು ಜಿಲ್ಲೆಯ ಜಿಲ್ಲಾಧಿಕಾರಿಯವರನ್ನು ನೋಡಲ್ ಅಧಿಕಾರಿಯನ್ನಾಗಿ ನೇಮಿಸಲಾಗಿದೆ. ವಿಮಾ ಸಂಸ್ಥೆಯ ಪ್ರತಿನಿಧಿಗಳು ಹಾಗು ಇಲಾಖಾ ಅಧಿಕಾರಿಗಳು ಸೇರಿದಂತೆ ಮಾರ್ಗಸೂಚಿಯನ್ವಯ ಜಂಟಿ ಸಮೀಕ್ಷೆಯನ್ನು ಕೈಗೊಂಡು ವರದಿಯನ್ನು ಜಿಲ್ಲಾಧಿಕಾರಿಗಳ ಅನುಮೋದನೆಯೊಂದಿಗೆ ಕೃಷಿ ಇಲಾಖೆ ಕೇಂದ್ರ ಕಚೇರಿಗೆ ನಿಗದಿತ ನಮೂನೆಯಲ್ಲಿ ಸಲ್ಲಿಸತಕ್ಕದ್ದು.
* ಕೇಂದ್ರ ಕಛೇರಿಯಲ್ಲಿ ಜಿಲ್ಲೆಗಳಿಂದ ಸ್ವೀಕೃತವಾದ ವರದಿಗಳನ್ನು ಪರಿಶೀಲಿಸಿ ಸಂರಕ್ಷಣೆ ತಂತ್ರಾಂಶದ ಮುಖಾಂತರ “On account payment due to Midseason Adversity” invoke ಮಾಡಿ, ಮಧ್ಯಂತರ ವಿಮಾ ಪರಿಹಾರ ಲೆಕ್ಕಾಚಾರ ಮಾಡಲಾಗುವುದು.
* ಅಂತಿಮವಾಗಿ ಬೆಳೆ ಕಟಾವು ಪ್ರಯೋಗಗಳ ಆಧಾರದ ಮೇಲೆ ಬೆಳೆ ಇಳುವರಿ ಮಾಹಿತಿ ಬಂದ ನಂತರ ಬೆಳೆ ವಿಮಾ ನಷ್ಟ ಪರಿಹಾರದಲ್ಲಿ ಈ ಹಣವನ್ನು ಹೊಂದಾಣಿಕೆ ಮಾಡಲಾಗುವುದು.
* “On account payment due to Midseason Adversity” invoke ಮಾಡಲು PMFBY Revamped Operational Guidelines Para no. 21.4 ನ್ನು ಪರಿಗಣಿಸಿ ಈ ಕೆಳಗಿನ ಕ್ರಮಗಳನ್ನು ಅನುಸರಿಸಬೇಕಾಗುತ್ತದೆ.

1. ಬೆಳೆಯು ಬಿತ್ತನೆಯಾಗಿ ಒಂದು ತಿಂಗಳು ಆಗಿರಬೇಕು (more than one month

old crop) ಮತ್ತು ಬೆಳೆ ಕಟಾವಿಗಿಂತ 15 ದಿನಕ್ಕಿಂತ ಮುಂಚಿತವಾಗಿರಬೇಕು.

1. ಮೇಲೆ ತಿಳಿಸಿರುವ ಯಾವುದೇ ಹವಾಮಾನ ವೈಪರಿತ್ಯಗಳು ಉಂಟಾದ 7

ದಿನಗಳೊಳಗೆ ಮೇಲಿನ ಸಮಿತಿಯು ಸಭೆ ಆಯೋಜಿಸಬೇಕು.

1. ಒಂದು ವಿಮಾ ಘಟಕದಲ್ಲಿ ಶೇಕಡ 5 ರಷ್ಟು ಬಿತ್ತನೆ ಕ್ಷೇತ್ರದಲ್ಲಿ 10 ವಿವಿಧ

ಅನಿಯಿತ ಸ್ಥಳಗಳಲ್ಲಿ (randomly spread over locations) ನಷ್ಟದ ಮೌಲ್ಯಮಾಪನವನ್ನು ಸಭೆ ಆಯೋಜಿಸಿದ 7 ದಿನಗಳೊಳಗೆ ಮಾಡುವುದು.

1. ನಿಗಧಿತ ನಮೂನೆಯಲ್ಲಿ (ಅನುಬಂಧ-2) ನಷ್ಟದ ಮೌಲ್ಯಮಾಪನ ಮಾಡಿದ

ವರದಿಯನ್ನು ಕೇಂದ್ರ ಕಚೇರಿಗೆ ಸಲ್ಲಿಸುವುದು ಮತ್ತು ಕೇಂದ್ರ ಕಛೇರಿಯಿಂದ 7 ದಿನಗಳೊಳಗಾಗಿ Mid Term Adversity ಬಗ್ಗೆ ಅಧಿಸೂಚನೆ ಹೊರಡಿಸುವುದು.

1. ಕೇಂದ್ರ ಕಛೇರಿಯಲ್ಲಿ ಜಿಲ್ಲೆಗಳಿಂದ ಸ್ವೀಕೃತವಾದ ವರದಿಗಳನ್ನು ಪರಿಶೀಲಿಸಿ

ಸಂರಕ್ಷಣೆ ತಂತ್ರಾಂಶದ ಮುಖಾಂತರ ಮಧ್ಯಂತರ ವಿಮಾ ಪರಿಹಾರ ಲೆಕ್ಕಚಾರ ಹಾಕುವುದು.

1. ಲೆಕ್ಕಾಚಾರದ ನಂತರ ಹದಿನೈದು ದಿನದೊಳಗಾಗಿ ಅನುಷ್ಟಾನ ವಿಮಾ

ಸಂಸ್ಥೆಯವರು ಮಧ್ಯಂತರ ವಿಮಾ ಪರಿಹಾರವನ್ನು ಇತ್ಯರ್ಥಪಡಿಸುವುದು. ಉಳಿದ ವಿಮಾ ಪರಿಹಾರ ಮೊತ್ತವನ್ನು ಬೆಳೆ ಕಟಾವು ಪ್ರಯೋಗಗಳಿಂದ ಬಂದ ಇಳುವರಿಯನ್ನಾಧರಿಸಿ ಇತ್ಯರ್ಥಪಡಿಸಲಾಗುವುದು.

ಮೇಲೆ ವಿವರಿಸಿದ ಎರಡು ಬೆಳೆ ವಿಮೆ ಪರಿಹಾರ ಪ್ರಕ್ರಿಯೆಗಳಾದ Prevented sowing ಮತ್ತು Midseason Adversity ಕ್ಷೇತ್ರಾಧಾರಿತವಾಗಿರುತ್ತವೆ.

**ಅನುಬಂಧ-2**

**Reporting format for On Account Payment due to Mid Season Adversity**

**Year: \_\_\_\_\_\_\_\_. Season:\_\_\_\_\_\_\_\_**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **District** | **Taluk** | **Hobli** | **Grama panchayath** | **Crop** | **Irrigated/ Rainfed** | **Total Cultivated area (Ha) of the crop** | **Area affected (Ha)** | **Estimated average yield of the Hobli/GP after assesment (Kg/ha)** | **Estimated yield loss % of the Hobli/GP after assesment** | **Stage of Crop loss (1-2 months age/2-3 months age/>3 months age)** | **Cause of loss/adverse event** | **Date of adverse event** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** |
|  |  |  |  |  |  |  |  |  |  |  |  |  |

Joint Director of Agriculture Insurance Company representative Deputy Commissioner \_\_\_\_\_ District & Chairman District Level

Joint Committee

**Note:**

1. Grama Panchayath column is applicable only for GP notified crops.
2. Crop name should be as per notification with Irrigated / Rainfed specifications.
3. Estimated yield should be Hobli/GP average after assessment due to adverse weather condition.
4. For column no. 12, mention dates in case of wet spell and week & month in case of dry spell.
5. Cause of loss/adverse event to be described briefly in the covering letter which is duly signed by the Deputy Commissioner & Chairman District Level Joint Committee.

**3. Localized calamity**

* ಸ್ಧಳ ನಿರ್ದಿಷ್ಟ ಪ್ರಕೃತಿ ವಿಕೋಪಗಳಾದ (Localized calamity) ಆಲೀಕಲ್ಲು ಮಳೆ, ಭೂ ಕುಸಿತ, ಬೆಳೆ ಮುಳುಗಡೆ (ಇನಂಡೇಷನ್), ಮೇಘಸ್ಪೋಟ (Cloud burst) ಮತ್ತು ಗುಡುಗು-ಮಿಂಚುಗಳಿಂದಾಗಿ ಉಂಟಾಗುವ ಬೆಂಕಿ ಅವಘಡ (Natural fire due to lightning) ಗಳಿಂದ ಉಂಟಾಗುವ ನಷ್ಟದ ನಿರ್ಧರಣೆಯನ್ನು ವೈಯುಕ್ತಿಕವಾಗಿ ನಿರ್ಧರಿಸಿ ಬೆಳೆ ವಿಮಾ ನಷ್ಟ ಪರಿಹಾರವನ್ನು ಇತ್ಯರ್ಥಪಡಿಸಲು ಯೋಜನೆಯಡಿ ಅವಕಾಶವಿರುತ್ತದೆ.
* ಒಂದು ವೇಳೆ ಒಂದು ಅಧಿಸೂಚಿತ ಘಟಕದಲ್ಲಿ ಶೇಕಡಾ 25 ಕ್ಕಿಂತ ಹೆಚ್ಚು ವಿಸ್ತೀರ್ಣದಲ್ಲಿ ಬೆಳೆ ನಷ್ಟವಾದರೆ ಆ ಅಧಿಸೂಚಿತ ಘಟಕದಲ್ಲಿ ಬೆಳೆ ವಿಮೆಗೆ ಒಳಪಟ್ಟ ರೈತರಲ್ಲಿ ಬೆಳೆ ನಷ್ಟವಾದ ರೈತರಿಗೆ ಮಾತ್ರ ಮಾದರಿ ಸಮೀಕ್ಷೆಗನುಗುಣವಾಗಿ ಬೆಳೆ ವಿಮಾ ನಷ್ಟ ಪರಿಹಾರವನ್ನು ಇತ್ಯರ್ಥಪಡಿಸಲಾಗುವುದು.
* ಇಂತಹ ಸ್ಧಳೀಯ ಗಂಡಾಂತರಗಳ ಕಾರಣದಿಂದ ಬೆಳೆ ನಷ್ಟ ಸಂಭವಿಸಿದರೆ, ಬೆಳೆ ವಿಮೆ ಮಾಡಿಸಿರುವ ರೈತರು ಈ ಬಗ್ಗೆ ನೇರವಾಗಿ ಸಂಬಂಧಪಟ್ಟ ಅನುಷ್ಠಾನಗೊಳಿಸುವ ವಿಮಾಸಂಸ್ಥೆಗಳ ಕಛೇರಿಗಳಿಗೆ ಅಥವಾ ಹಣಕಾಸು ಸಂಸ್ಧೆ ಅಥವಾ ಕೃಷಿ/ತೋಟಗಾರಿಕೆ ಇಲಾಖೆ ಮೂಲಕ ತಕ್ಷಣ ಸೂಚನೆ ನೀಡಬೇಕು.
* ಇಂತಹ ಸಂದರ್ಭದಲ್ಲಿ ವಿಮೆ ಮಾಡಿಸಿದ ಬೆಳೆಯ ವಿವರಗಳನ್ನು, ಹಾನಿಯ ವ್ಯಾಪ್ತಿ ಹಾಗೂ ಹಾನಿಗೆ ಕಾರಣಗಳನ್ನು 72 ಗಂಟೆಗಳೊಳಗಾಗಿ ತಿಳಿಸಬೇಕು.
* ನಷ್ಟದ ಬಗೆಗಿನ ಮಾಹಿತಿಯನ್ನು ಸ್ವೀಕರಿಸಿದ ಮೇಲೆ ವಿಮಾ ಸಂಸ್ಥೆಗಳು ಬೆಳೆ ನಷ್ಟವನ್ನು ನಿರ್ಧರಿಸುವುದಕ್ಕೆ ನಷ್ಟ ನಿರ್ಧಾರಕರನ್ನು ಸಂಬಂಧಪಟ್ಟ ಪ್ರದೇಶಕ್ಕೆ 48 ಗಂಟೆಯೊಳಗಾಗಿ ನಿಯೋಜಿಸುವುದು.
* ವಿಮೆ ಸಂಸ್ಥೆಯಿಂದ ನೇಮಿಸಲ್ಪಟ್ಟ ನಷ್ಟ ನಿರ್ಧಾರಕರು ಮತ್ತು ಸ್ಥಳೀಯ ತಾಲ್ಲೂಕು/ಹೋಬಳಿ ಮಟ್ಟದ ಕೃಷಿ ಮತ್ತು ತೋಟಗಾರಿಕಾ ಇಲಾಖಾ ಅಧಿಕಾರಿಗಳು ಜಂಟಿಯಾಗಿ, ಹಾನಿಗೊಳಗಾದ ರೈತರ ಸಮ್ಮುಖದಲ್ಲಿ ಬೆಳೆ ನಷ್ಟ ನಿರ್ಧರಿಸಲಾಗುವುದು.
* ಸದರಿ ಬೆಳೆ ನಷ್ಟದ ವರದಿಯನ್ನು ಜಿಲ್ಲೆಗಳ ಇಲಾಖಾ ಮುಖ್ಯಸ್ಥರು ಅನುಷ್ಟಾನ ವಿಮಾ ಸಂಸ್ಥೆಗಳಿಗೆ ನೇರವಾಗಿ ಸಲ್ಲಿಸಲು ಕ್ರಮ ಕೈಗೊಳ್ಳುವುದು.

1. **Post Harvest Losses**

* ಯೋಜನೆಯಡಿ ಬೆಳೆ ಕಟಾವಿನ ನಂತರ ಬೆಳೆಯನ್ನು ಜಮೀನಿನಲ್ಲೆ ಒಣಗಲು ಬಿಟ್ಟಂತಹ ಸಂದರ್ಭದಲ್ಲಿ (Post Harvest Losses) ಕಟಾವು ಮಾಡಿದ ಎರಡು ವಾರಗಳೊಳಗೆ (ಹದಿನಾಲ್ಕು ದಿನಗಳು) ಚಂಡಮಾರುತ, ಚಂಡಮಾರುತ ಸಹಿತ ಮಳೆ ಮತ್ತು ಅಕಾಲಿಕ ಮಳೆಯಿಂದಾಗಿ ಬೆಳೆ ನಾಶವಾದರೆ ವೈಯುಕ್ತಿಕವಾಗಿ(Case to Case basis) ವಿಮಾ ಸಂಸ್ಧೆಯು ನಷ್ಟ ನಿರ್ಧಾರ ಮಾಡಿ ಬೆಳೆ ನಷ್ಟ ಪರಿಹಾರವನ್ನು ಇತ್ಯರ್ಥಪಡಿಸಲು ರಾಜ್ಯದ ಎಲ್ಲಾ ಜಿಲ್ಲೆಗಳನ್ನು ಒಳಪಡಿಸಲಾಗಿದೆ.
* ರೈತರು ಈ ಬಗ್ಗೆ ಸಂಬಂಧಪಟ್ಟ ಬ್ಯಾಂಕ್‍ ಅಥವಾ ಅನುಷ್ಟಾನಗೊಳಿಸುವ ವಿಮಾ ಸಂಸ್ಥೆಗಳ ಕಚೇರಿಗಳಿಗೆ ನೇರವಾಗಿ ಅಥವಾ ಕೃಷಿ/ತೋಟಗಾರಿಕೆ ಇಲಾಖೆ ಮೂಲಕ ತಕ್ಷಣ ಸೂಚನೆ ನೀಡಬೇಕು ಮತ್ತು ಯಾವುದೇ ಸಂದರ್ಭದಲ್ಲಿ ಬೆಳೆವಿಮೆ ಮಾಡಿಸಿದ ಬೆಳೆಯ ವಿವರಗಳನ್ನು, ಹಾನಿಯ ವ್ಯಾಪ್ತಿ ಹಾಗು ಹಾನಿಗೆ ಕಾರಣಗಳನ್ನು 72 ಗಂಟೆಗಳೊಳಗಾಗಿ ತಿಳಿಸಬೇಕು.
* ನಷ್ಟದ ಬಗೆಗಿನ ಮಾಹಿತಿಯನ್ನು ಸ್ವೀಕರಿಸಿದ ಮೇಲೆ ವಿಮಾ ಸಂಸ್ಥೆಗಳು ಬೆಳೆ ನಷ್ಟವನ್ನು ನಿರ್ಧರಿಸುವುದಕ್ಕೆ ನಷ್ಟ ನಿರ್ಧಾರಕರನ್ನು ಸಂಬಂಧಪಟ್ಟ ಪ್ರದೇಶಕ್ಕೆ 48 ಗಂಟೆಯೊಳಗಾಗಿ ನಿಯೋಜಿಸಲಾಗುವುದು.
* ವಿಮೆ ಸಂಸ್ಥೆಯಿಂದ ನೇಮಿಸಲ್ಪಟ್ಟ ನಷ್ಟ ನಿರ್ಧಾರಕರು ಮತ್ತು ಸ್ಥಳೀಯ ತಾಲ್ಲೂಕು/ಹೋಬಳಿ ಮಟ್ಟದ ಕೃಷಿ ಮತ್ತು ತೋಟಗಾರಿಕಾ ಇಲಾಖಾ ಅಧಿಕಾರಿಗಳು ಜಂಟಿಯಾಗಿ, ಹಾನಿಗೊಳಗಾದ ರೈತರ ಸಮ್ಮುಖದಲ್ಲಿ ಬೆಳೆ ನಷ್ಟ ನಿರ್ಧರಿಸಲಾಗುವುದು.
* ಸದರಿ ಬೆಳೆ ನಷ್ಟದ ವರದಿಯನ್ನು ಜಿಲ್ಲೆಗಳ ಇಲಾಖಾ ಮುಖ್ಯಸ್ಥರು ಅನುಷ್ಟಾನ ವಿಮಾ ಸಂಸ್ಥೆಗಳಿಗೆ ನೇರವಾಗಿ ಸಲ್ಲಿಸಲು ಕ್ರಮ ಕೈಗೊಳ್ಳುವುದು.

**ಬೆಳೆ ವಿಮೆ ಯೋಜನೆಯ ಅನುಷ್ಠಾನದಲ್ಲಿ ಕೃಷಿ ಇಲಾಖೆ ಅಧಿಕಾರಿಗಳ ಪಾತ್ರ:**

* ಬೆಳೆ ವಿಮೆ ಯೋಜನೆಯ ಮಾರ್ಗಸೂಚಿಗಳನ್ನು ಕಡ್ಡಾಯವಾಗಿ ಓದಿ ಅರ್ಥ ಮಾಡಿಕೊಳ್ಳುವುದು, ಕಾಲಕಾಲಕ್ಕೆ ಮಾರ್ಗಸೂಚಿಯ ಬದಲಾವಣೆಗಳನ್ನು ಗಮನಿಸಿ ಯೋಜನೆಯ ಅನುಷ್ಠಾನಕ್ಕೆ ಕ್ರಮಕೈಗೊಳ್ಳುವುದು.
* ಹಂಗಾಮಿನ ಪ್ರಾರಂಭದಲ್ಲಿ ಸರ್ಕಾರದಿಂದ ಅಧಿಸೂಚನೆ ಹೊರಡಿಸಿದ ನಂತರ ಜಿಲ್ಲೆಯ ಅಧಿಸೂಚಿತ ಬೆಳೆಗಳು ಮತ್ತು ಬೆಳೆ ವಿಮಾ ಘಟಕಗಳನ್ನು, ಬೆಳೆವಾರು ಬೆಳೆ ವಿಮೆ ನೋಂದಣಿಯ ಕೊನೆಯ ದಿನಾಂಕ ಮತ್ತು ಇತರೆ ಕಾಲನಿಗದಿತ ಚಟುವಟಿಕೆಗಳ ಬಗ್ಗೆ ಖಾತ್ರಿ ಪಡಿಸಿಕೊಳ್ಳುವುದು.
* ಜಿಲ್ಲಾ ಮಟ್ಟದಲ್ಲಿ ಬೆಳೆವಿಮೆ ಜಿಲ್ಲಾ ಸಮನ್ವಯ ಸಮಿತಿಯು ಸಬಂಧಪಟ್ಟ ಎಲ್ಲಾ ಇಲಾಖೆಗಳನ್ನೊಳಗೊಂಡಂತೆ ಸಭೆಯನ್ನು ಕರೆದು ಹಂಗಾಮುವಾರು ಬೆಳೆ ವಿಮಾ ಯೋಜನೆಯ ಅನುಷ್ಠಾನದ ಬಗ್ಗೆ ಸಮಗ್ರವಾದ ಕ್ರಿಯಾ ಯೋಜನೆಯನ್ನು ತಯಾರಿಸುವುದು ಮತ್ತು ರೈತರಿಗೆ ತರಬೇತಿ ಹಾಗೂ ಇತರೆ ಸುದ್ಧಿ ಮಾಧ್ಯಮಗಳ ಮುಖಾಂತರ ಯೋಜನೆಯ ಬಗ್ಗೆ ವ್ಯಾಪಕವಾದ ಪ್ರಚಾರ ಕೈಗೊಳ್ಳುವುದು.
* ಬೆಳೆ ವಿಮೆ ಯೋಜನೆಯ ಕುರಿತು ರೈತರಿಗೆ ಮಾಹಿತಿ ನೀಡಿ ಪ್ರೋತ್ಸಾಹಿಸಲು ಸ್ಥಳೀಯ ಪ್ರಮುಖ ದಿನಪತ್ರಿಕೆಗಳಲ್ಲಿ ಜಾಹಿರಾತು ನೀಡುವ ಮುಖೇನ, ಭಿತ್ತಿಪತ್ರಗಳು ಮತ್ತು ಕರಪತ್ರಗಳನ್ನು ಹಂಚುವ ಮೂಲಕ ಮತ್ತು ಎಲ್ಲಾ ತಾಲ್ಲೂಕು, ಹೋಬಳಿ ಮತ್ತು ಗ್ರಾಮ ಪಂಚಾಯತಿಗಳಲ್ಲಿ ನಡೆಸಲಾಗುವ ಕೃಷಿ ಅಭಿಯಾನ ಕಾರ್ಯಕ್ರಮದ ಮೂಲಕ, ಜನಸ್ಪಂದನ ಮತ್ತು ಗ್ರಾಮಸಭೆಗಳಲ್ಲಿ ಜಾಗೃತಿ ಮೂಡಿಸುವುದು. ಅಲ್ಲದೇ, ಜಿಲ್ಲಾ, ತಾಲ್ಲೂಕು ಕೃಷಿ ಮತ್ತು ತೋಟಗಾರಿಕೆ ಕಛೇರಿಗಳು ಮತ್ತು ರೈತ ಸಂಪರ್ಕ ಕೇಂದ್ರಗಳಿಗೆ ಭೇಟಿ ನೀಡುವ ರೈತರಿಗೆ ಯೋಜನೆಯ ಕುರಿತು ಮಾಹಿತಿ ನೀಡಿ ಹೆಚ್ಚಿನ ಸಂಖ್ಯೆಯಲ್ಲಿ ನೋಂದಾಯಿಸಲು ಪ್ರೋತ್ಸಾಹಿಸುವುದು.
* ಕೃಷಿ ಇಲಾಖೆಯು ಕರ್ನಾಟಕ ರೈತ ಸುರಕ್ಷಾ ಪ್ರಧಾನ ಮಂತ್ರಿ ಫಸಲ್ ಬಿಮಾ ಯೋಜನೆಯ ಅನುಷ್ಠಾನ ನೋಡಲ್ ಇಲಾಖೆಯಾಗಿದ್ದು, ಇತರೆ ಸಹಭಾಗಿತ್ವ ಇಲಾಖೆಗಳು ಮತ್ತು ಅನುಷ್ಠಾನ ವಿಮಾ ಸಂಸ್ಥೆಗಳೊಂದಿಗೆ ಸಮನ್ವಯ ಸಾಧಿಸುವುದು ಅತಿ ಅವಶ್ಯಕವಾಗಿರುತ್ತದೆ ಮತ್ತು ಯೋಜನೆಯ ಮಾರ್ಗಸೂಚಿಗಳು, ಸುತ್ತೋಲೆ ಮತ್ತು ಸರ್ಕಾರಿ ಆದೇಶಗಳನ್ನು ಇತರೆ ಸಹಭಾಗಿತ್ವ ಇಲಾಖೆ ಮತ್ತು ಸಂಸ್ಥೆಗಳಿಗೆ ಒದಗಿಸುವುದು.
* ಮುಂಗಾರು, ಹಿಂಗಾರು ಮತ್ತು ಬೇಸಿಗೆ ಹಂಗಾಮುಗಳಲ್ಲಿ ರೈತರು ನೋಂದಾಯಿಸಿದ ಅಧಿಸೂಚಿತ ಬೆಳೆಗಳ ಬೆಳೆ ಆವರಿಸಿದ ವಿಸ್ತೀರ್ಣದ ವರದಿಯನ್ನು ನಿಗದಿತ ವೇಳೆಯಲ್ಲಿ ನೀಡುವುದು ಮತ್ತು ಗ್ರಾಮವಾರು/ ಗ್ರಾ.ಪಂ./ ಹೋಬಳಿ/ ತಾಲ್ಲೂಕುವಾರು ಬೆಳೆವಾರು ವಿಸ್ತೀರ್ಣವನ್ನು ಕಂದಾಯ ಮತ್ತು ಸಾಂಖ್ಯಿಕ ಅಧಿಕಾರಿಗಳ ಜೊತೆ ಸಮಾಲೋಚಿಸಿ ಹಂತ ಹಂತವಾಗಿ ಅಖೈರುಗೊಳಿಸುವುದು ಮತ್ತು ಬೆಳೆ ಸರ್ವೆಯನ್ನು ಮೊಬೈಲ್ ಆಪ್ ಮುಖಾಂತರ ಕೈಗೊಂಡಾಗ ಸರ್ವೆ ನಂಬರ್‍ವಾರು ಬೆಳೆ ವಿವರಗಳನ್ನು ದಾಖಲಿಸಿರುವ ಬಗ್ಗೆ ರೈತರಿಗೆ ಅರಿವು ಮೂಡಿಸುವುದು.
* ರೈತರಿಗೆ ಸ್ಥಳೀಯ ಪ್ರಕೃತಿ ವಿಕೋಪಗಳಡಿ ವೈಯಕ್ತಿಕವಾಗಿ ದೊರೆಯುವ ಬೆಳೆ ವಿಮೆ ಪರಿಹಾರ (Localised calamity) ಮತ್ತು Post harvest losses ಪಡೆಯುವಲ್ಲಿ ನೆರವು ನೀಡುವುದು ಹಾಗೂ ಈ ಕುರಿತು ವ್ಯಾಪಕ ಪ್ರಚಾರ ಕೈಗೊಳ್ಳುವುದು. ಸ್ಧಳೀಯ ಪ್ರಕೃತಿ ವಿಕೋಪದಿಂದ ನಷ್ಟ ಉಂಟಾದಲ್ಲಿ ಬೆಳೆ ವಿಮೆಗೆ ಒಳಪಟ್ಟ ರೈತರು ವಿಪತ್ತು ಸಂಭವಿಸಿದ 72 ಗಂಟೆಗಳೊಳಗೆ ಅರ್ಜಿಯನ್ನು ನೋಂದಾಯಿಸಿದ ಬ್ಯಾಂಕ್ ಅಥವಾ ಸಂಬಂಧಿಸಿದ ಜಿಲ್ಲಾ ಅನುಷ್ಠಾನ ಬೆಳೆ ವಿಮಾ ಸಂಸ್ಧೆಗೆ ಲಿಖಿತವಾಗಿ ನೀಡಲು ಕ್ರಮಕೈಗೊಳ್ಳುವುದು.
* ಬಿತ್ತನೆ ವಿಫಲಗೊಂಡಂತಹ ಬೆಳೆ ವಿಮಾ ಘಟಕಗಳಲ್ಲಿ ಬೆಳೆ ವಿಮೆ ಪರಿಹಾರಕ್ಕಾಗಿ ಪ್ರಸ್ತಾವನೆ ಸಲ್ಲಿಸುವ ಕುರಿತು ಸ್ಥಳೀಯವಾಗಿ ಲಭ್ಯವಿರುವ ಮಾಹಿತಿ, ಹವಾಮಾನ ವರದಿ ಮತ್ತು ಇತರೆ ಸ್ಥಳೀಯ ಪರಿಸ್ಥಿತಿ ಕುರಿತು ಮಾಹಿತಿ ಸಂಗ್ರಹಿಸಿ Prevented Sowing ಪ್ರಸ್ತಾವನೆ ಸಲ್ಲಿಸಲು ಕ್ರಮಕೈಗೊಳ್ಳುವುದು.
* ನಿಗದಿತ ರೀತಿಯಲ್ಲಿ Mobile App ಮೂಲಕ ಬೆಳೆ ಕಟಾವು ಪ್ರಯೋಗಗಳನ್ನು ಕೈಗೊಳ್ಳುವುದು. ಬೆಳೆ ಕಟಾವು ಪ್ರಯೋಗಗಳನ್ನು ಕೈಗೊಳ್ಳುವಾಗ ಅಧಿಕಾರಿಗಳು (ಮೇಲ್ವಿಚಾರಕರಾಗಿದ್ದ ಪ್ರಕರಣದಲ್ಲಿ) ಕಡ್ಡಾಯವಾಗಿ ಹಾಜರಿರುವುದು. ಬೆಳೆ ಕಟಾವು ಪ್ರಯೋಗಗಳಿಗೆ ಬೇಕಾದ ಆಧುನಿಕ ಪರಿಕರಗಳಾದ ಡಿಜಿಟಲ್ ತಕ್ಕಡಿಗಳನ್ನು ಉಪಯೋಗಿಸುವುದು. ಬೆಳೆ ಕಟಾವು ಸಂದರ್ಭದಲ್ಲಿ ಸಂಬಂಧಪಟ್ಟ ಅನುಷ್ಠಾನ ಬೆಳೆ ವಿಮಾ ಸಂಸ್ಥೆಯವರಿಗೆ ಮುಂಚಿತವಾಗಿ ಬೆಳೆ ಕಟಾವು ಮಾಡುವ ದಿನಾಂಕ ಮತ್ತು ಸಮಯವನ್ನು ತಿಳಿಸಿ ಅವರ ಉಪಸ್ಥಿತಿಯನ್ನು ಖಾತರಿ ಪಡಿಸಿಕೊಳ್ಳುವುದು.
* ಅನುಷ್ಠಾನ ಬೆಳೆ ವಿಮಾ ಸಂಸ್ಥೆಯೊಂದಿಗೆ ವ್ಯಾಪಕ ಸಮನ್ವಯ ಸಾಧಿಸುವುದು.
* ಬೆಳೆ ವಿಮಾ ಅನುಷ್ಠಾನಕ್ಕೆ ಸಂಬಂಧಿಸಿದಂತೆ “ಸಂರಕ್ಷಣೆ” ಪೊರ್ಟಲ್ ಬಳಕೆ ಕುರಿತು ಅಧೀನ ಸಿಬ್ಬಂದಿಗಳು ಮತ್ತು ಇತರೆ ಭಾಗಿದಾರ ಸಂಸ್ಥೆಯ ಸಿಬ್ಬಂದಿಗಳಿಗೆ ಹೆಚ್ಚಿನ ಮಾಹಿತಿ ನೀಡುವುದು.
* ಬೆಳೆ ವಿಮೆ ನೋಂದಣಿ ಮತ್ತು ಬೆಳೆ ವಿಮೆ ಪರಿಹಾರ ಇತ್ಯರ್ಥ ಕುರಿತಂತೆ ಜಿಲ್ಲಾ ಮಟ್ಟದಲ್ಲಿ ಬ್ಯಾಂಕರ್ಸ್ ಮತ್ತು ವಿಮೆ ಸಂಸ್ಥೆಗಳ ಜೊತೆ ಸಮನ್ವಯ ಸಾಧಿಸುವುದು.
* ಪ್ರತಿ ವರ್ಷ ಶೇ.10 ರಷ್ಟು ಹೆಚ್ಚಿನ ಬೆಳೆ ಸಾಲ ಪಡೆಯದ ರೈತರು (Non loanee farmer) ಯೋಜನೆಯಡಿ ಭಾಗವಹಿಸುವಿಕೆಯನ್ನು ಪ್ರೋತ್ಸಾಹಿಸುವುದು.
* ಅನುಷ್ಠಾನ ಬೆಳೆ ವಿಮಾ ಸಂಸ್ಥೆಗಳು ಸಂಗ್ರಹಿಸಿದ ಒಟ್ಟು ವಿಮಾ ಕಂತಿನ ಮೊತ್ತದಲ್ಲಿ ಶೇ.0.5ರಷ್ಟು ಮೊತ್ತವನ್ನು ರೈತರನ್ನೊಳಗೊಂಡಂತೆ ಬ್ಯಾಂಕ್ ಹಾಗೂ ಇತರೆ ಭಾಗಿದಾರ ಸಂಸ್ಥೆಯ ಸಿಬ್ಬಂದಿಗಳಿಗೆ ಅಗತ್ಯವಿರುವ ತರಬೇತಿ ಹಾಗೂ ಕಾರ್ಯಗಾರಗಳನ್ನು ವಿಮಾ ಸಂಸ್ಥೆಯ ಮುಖಾಂತರ ಏರ್ಪಡಿಸಿ ಯೋಜನೆಯ ಬಗ್ಗೆ ಹೆಚ್ಚಿನ ಪ್ರಚಾರ ಕೈಗೊಳ್ಳುವುದು.
* ಅನುಷ್ಠಾನ ಬೆಳೆ ವಿಮಾ ಸಂಸ್ಥೆಗಳ ಪ್ರತಿನಿಧಿಗಳನ್ನು ರೈತರ ಸಹಾಯಕ್ಕಾಗಿ ತಾಲ್ಲೂಕು ಮತ್ತು ಜಿಲ್ಲಾ ಮಟ್ಟದಲ್ಲಿ ನಿಯೋಜಿಸಿರುವ ಬಗ್ಗೆ ಖಾತ್ರಿ ಪಡಿಸಿಕೊಳ್ಳುವುದು.
* ತಾಲ್ಲೂಕು ಮಟ್ಟದಲ್ಲಿ ಹಾಗೂ ಜಿಲ್ಲಾ ಮಟ್ಟದಲ್ಲಿ ಅನುಷ್ಠಾನ ಬೆಳೆ ವಿಮಾ ಸಂಸ್ಥೆಯು ಕಛೇರಿಯನ್ನು ಸ್ಥಾಪಿಸಿ, ವಿಮಾ ಸಂಸ್ಥೆಗಳ ಪ್ರತಿನಿಧಿಯನ್ನು ನಿಯೋಜಿಸುವುದು. ಜಿಲ್ಲಾ ಮಟ್ಟದಲ್ಲಿ ಕಾರ್ಯನಿರ್ವಹಿಸುವ ವಿಮಾ ಸಂಸ್ಥೆಗಳ ಪ್ರತಿನಿಧಿ ಕಡ್ಡಾಯವಾಗಿ ಕೃಷಿ ಪಧವೀದರರಾಗಿರಬೇಕು .
* ತಾಲ್ಲೂಕು, ಜಿಲ್ಲಾ ಹಾಗೂ ರಾಜ್ಯ ಮಟ್ಟದಲ್ಲಿ ಕುಂದುಕೊರತೆ ಪರಿಹಾರ ಸಮಿತಿ (Grievance Redressel Committee) ರಚಿಸಲಾಗಿದ್ದು, ಅದರಂತೆ ಸದಸ್ಯರ ಪಾತ್ರ ಹಾಗೂ ಜವಾಬ್ದಾರಿಗಳನ್ನು ಅರಿತುಕೊಂಡು ಕಾರ್ಯನಿರ್ವಹಿಸುವುದು.